Ruggiero fremstilles som sønn av en kristen ridder (Ruggiero II av Reggio Calabria, som nedstammer fra Astyanax, sønn av Hektor) og en sarasensk fru (Galaciella, datter av Agolant, konge av Afrika). Når Ruggieros far forrådes og myrdes, flykter moren med båt over havet, havner på Libyas kyster, og føder tvillinggutter. Ruggerio oppdras fra spebarnsalder av trollmannen Atlantes i Afrika til å bli en sarasensk stridsmann (hos Ariosto er Marfisa Ruggieros tvillingsøster).